Eino Railo

**Kustaa (Gustaf) Eino Railo** (sukunimi vuoteen 1903 **Nyman**; 23. tammikuuta 1884 Taivalkoski – 2. joulukuuta 1948 Helsinki) oli suomalainen kirjailija, kirjallisuudentutkija, kirjallisuusarvostelija ja kustantaja. Railo julkaisi kirjoituksiaan ainakin nimimerkeillä *Osmo Iisalo*, *Sissi* ja *Argus*.

## Henkilöhistoria
Railon vanhemmat olivat Taivalkosken kappalainen, pastori Gustaf Edward Nyman (1848–1892) ja Anna Helander. Perhe muutti Taivalkoskelta Suomussalmelle vuoden kuluttua Railon syntymästä. Hän kävi talvet koulua Oulussa ja vietti kesät Pudasjärvellä. Railo kirjoitti ylioppilaaksi Oulun suomalaisesta lyseosta vuonna 1904. Hän valmistui filosofian kandidaatiksi Helsingin yliopistosta vuonna 1907 ja filosofian tohtoriksi 1925. Hän toimi yliopiston kirjallisuuden historian dosenttina vuodet 1924–1948. Railon väitöskirja *Haamulinna* (1925) käsitteli englantilaista kauhuromanttista kirjallisuutta.

Railo toimi aluksi lehtialalla *[[Lahden Lehti|Lahden Lehden]]* päätoimittajana ja sitten toimitussihteerinä *[[Helsingin Sanomat|Helsingin Sanomissa]]* vuodesta 1908 vuoteen 1914 saakka. Railo oli Oy Uuden Päivän toimitusjohtajana, johtokunnan jäsenenä ja viikkokronikoitsijana 1917–1918, Oy Uuden Suomen johtokunnan jäsenenä 1919—1931 ja Kauppalehtiosakeyhtiön johtokunnan puheenjohtajana vuodesta 1924 alkaen. Hän oli Kustannus Oy Kirjan toimitusjohtajana ja kirjallisena johtajana 1914–1931 ja sen jälkeen WSOY:n palveluksessa 1931–1937. Railo oli sitten 1937–1939 *[[Uusi Suomi|Uuden Suomen]]* kirjallisuustoimittajana ja 1941–1948 *[[Kauppalehti|Kauppalehden]]* kirjallisuusarvostelijana. Hän sai professorin arvonimen 1948.

Railo julkaisi tutkimuksia muun muassa Englannin kauhuromantiikasta (väitöskirja *Haamulinna*, 1925) sekä kirjailija Kyösti Wilkunasta. Hän julkaisi kuusiosaisen *Yleisen kirjallisuuden historia* -teoksen 1933–1937. Hän oli mukana perustamassa Kirjallisuudentutkijain Seuraa vuonna 1927 ja toimi seuran puheenjohtajana 1935–1936. Railo oli kirjailijoiden sananvapausjärjestön Suomen PENin puheenjohtaja vuosina 1934–1936 ja Kirjailijaliiton varapuheenjohtaja 1934–1938. Railo julkaisi vuonna 1944 kirjan *[[Uusi Päivä (iltapäivälehti)|Uusi Päivä]]* -lehdestä, johon hän oli vuosina 1917–1918 kirjoittanut pakinoita nimimerkillä Sissi.

Railo oli paikalla, kun kirjailija Algoth Untolaa (Maiju Lassila) lähdettiin viemään 21. toukokuuta 1918 yhdessä muiden punavankien kanssa laivalla Helsingin kauppatorin rannasta Santahaminaan teloitettavaksi. Laivamatkalla Untola joutui mereen ja hänet ammuttiin, tosin kuolemasta on esitetty erilaisia teorioita. Railo oli toiminut Untolan kirjojen kustantajana.

Railon puoliso oli Eva Elisabeth Ekholm. Heidän pojastaan Juhani Eljas Railosta (s. 1920) tuli kirurgiaan erikoistunut lääketieteen ja kirurgian tohtori, joka avioitui arkkitehti Rafael Blomstedtin tyttären Brita Maria Charlotta Blomstedtin (s. 1921) kanssa.

## Kirjallinen tuotanto
Railo julkaisia teoksia sekä omalla nimellään että nimimerkeillä ja oli myös suomentaja.

### Teokset
;Omalla nimellä:
* *Kynällä ja kiväärillä: ”sissin” pakinoita itsenäisyys- ja vapaustaistelumme ajalta*. WSOY 1918
* *Haamulinna: aineistohistoriallinen tutkimus Englannin kauhuromantiikasta*, väitöskirja. Helsinki 1925, ilmestynyt englanniksi nimellä *The haunted castle: a study of the elements of English romanticism*. E. P. Dutton, New York 1927, Gordon Press, New York 1974
* *[[Kyösti Wilkuna]] ylioppilaana: lehti kirjailijan elämäkerrasta*. Kirja, Helsinki 1927
* *Kyösti Wilkuna ihmisenä, kirjailijana, itsenäisyysmiehenä I–II*. Kirja, Helsinki 1930
* *Mennyt kesä*, muistelmateos. WSOY 1932
* John Milton: *Kadotettu paratiisi*: runoelma, suomentanut Yrjö Jylhä; elämäkerran ja selitykset kirj. Eino Railo. WSOY 1933, 3. p. WSOY 2000
* *[[Englantilaisen kirjallisuuden kultainen kirja]]*, sarjassa *Maailmankirjallisuuden kultainen kirja*. WSOY 1933
* *Silkkihuivi ja virsikirja*: romaani. WSOY 1933, 4. p. 1949
* *Yleisen kirjallisuuden historia: Ensimmäinen osa: Itämaat-Antiikin kansat: Varhaiskristillinen kirjallisuus*. WSOY 1933
* *Havuseppele*: romaani. WSOY 1934, 5. p. 1946
* *Suomen kansan eläinkirja: kertomus Metsolan ja Ilmolan väestä ja elämästä*, kansansaduista sommitellut Eino Railo. WSOY 1934
* *Yleisen kirjallisuuden historia: Toinen osa: Keskiaika-Varhaisrenessanssi*. WSOY 1934
* *Kuin uni ja varjo*: romaani. WSOY 1935, p. 1936
* *Yleisen kirjallisuuden historia: Kolmas osa: Renessanssi ja barokki*. WSOY 1934
* *Yleisen kirjallisuuden historia: Neljäs osa: Ranskalainen klassillisuus, valistuksen aika ja varhaisromantiikka*. WSOY 1934
* *Koti virran rannalla I–III: romaani. WSOY 1937, yksiosainen tekijän lyhentämä versio WSOY 1945*
* *Yleisen kirjallisuuden historia: Viides osa: Valtaromantiikka*. WSOY 1934
* *Yleisen kirjallisuuden historia: Kuudes osa: Realismi ja naturalismi, uusin aika*. WSOY 1934
* *Kesäinen kylämaisema*. Oulu 1939
* *Kevätsade*: romaani. WSOY 1939
* *Puhe Oulun lyseon toverikunnan 50-vuotisjuhlassa Oulussa 11.12.1938*. Oulun lyseo, Oulu 1939
* *Elämänpuu: romaani vanhoista inhimillisistä ja epäinhimillisistä asioista*. WSOY 1940
* *Kuninkaantytär ja puoli valtakuntaa eli köyhän osa*. WSOY 1941
* *Pyhiinvaeltaja: kuvia ja kuvitelmia Aunuksesta ja Vienan-Karjalasta*. WSOY 1942
* *Salamahyökkäys Itä-Karjalaan*. Helsinki 1942
* *Itsenäisyyslehti Uusi päivä 1917–1918: vaiheet – sisällys – merkitys*. Uuden päivän rahasto, Helsinki 1944
* *Valittu kansa ja luvattu maa: kertomus suomalaisista*. WSOY 1944
* *Kuolemattomuuden puutarha eli runouden uskonto*. WSOY 1945
* *Laulamaton tuska: kertomus*. WSOY 1948
;Nimimerkillä *Osmo Iisalo*:
* *Murhisaari: taru rajavainojen ajoilta*. Kustannusosakeyhtiö Kirja, Helsinki 1914
* *Pyhiinvaeltaja: kuvitelmia Karjalasta*. Kirja, Helsinki 1915
* *Vorna*. WSOY 1916
* *Soljalan emäntä*. WSOY 1919
* *Ontrein tarinoita*. WSOY 1920
* *Kolme miestä matkalla: kertomus Juhanin, Tuomaan ja Simeonin pikaretkestä pyramiideille*. Kirja, Helsinki 1921
* *Suomen kansan eläinkirja: kertomus Metsolan ja Ilmolan väestä ja elämästä*, kansansaduista sommitellut Osmo Iisalo. Suomalaisen Kirjallisuuden Seuran toimituksia n:o 167. Kirja, Helsinki 1921
* *Suomalaisia legendoja*. Suomalaisen Kirjallisuuden Seuran toimituksia n:o 169. Kirja, Helsinki 1923
;Nimimerkillä *Pohjalainen*:
* *Työmiehen isänmaa ja mitä se häneltä nykyhetkellä vaatii: vakavia sanoja Suomen työväelle*, kirj. Pohjalainen. Kansan ystävät, Helsinki 1917
;Nimimerkillä *Sissi*:
* *De bildade klassernas uppgift och plikter under nuvarande förhållanden af Sissi*. Stockholm 1902
* *Presidentin vaali Suomelassa*, kirjoittanut Sissi. Uuden Suomen turvaamiskomitea, Helsinki 1918

### Suomennoksia
* Hermann Hesse: *Alppien poika*: romaani. 1. p. nimellä *Peter Camenzind* WSOY 1908, 2. p. WSOY 1947, 3. p. WSOY 1979

## Lähteet
* Taivalkoskelaisia kirjailijoita 
* Kirjallisuuden tutkijain seuran historiaa
* Maiju Lassilan viimeiset hetket 

### Viitteet

## Aiheesta muualla
*Kirjasampo.fi: Eino Railo
*Vapaasti ladattavia Eino Railon e-kirjoja Project Gutenbergilta ja Projekti Lönnrotilta.
* 4365 kirjoitustuntia. Kirjailija Eino Railo ja hänen "työpäiväkirjansa", Seura, 6.11.1935, nro 45, s. 15, Kansalliskirjaston digitaaliset aineistot